ગત 20મી જૂનના રોજ અઢી વર્ષનું શાસન પૂર્ણ થતાં વલસાડ જિલ્લાની ઉમરગામ તાલુકા પંચાયતનું શાસન કોંગ્રેસનાં હાથમાંથી સરકીને ભાજપ પાસે જતું રહ્યું હતું. 30 સભ્યોમાંથી 16 કોંગ્રેસનાં હતા. ભાજપના 14 સભ્યો હતા જે પૈકી કોંગ્રેસનાં અલ્પાબેન તેમજ માનિષકુમાર અને મુકેશભાઇ તેમના સાથી મિત્રોથી નારાજ હતા અને પ્રમુખ ઉપપ્રમુખની વરણીના સમયે સભામાં ગેર હાજર રહેતા સત્તા ભાજપના હાથમાં જતી રહી હતી. ત્યારબાદ કારોબારી અને ન્યાય સમિતિની વરણી સમયે પણ મંગળવારના રોજ કોંગ્રેસી સભ્યોના વિરોધ વચ્ચે કારોબારી અને ન્યાય સમિતિ ભાજપે આંચકી લીધી હતી. જેને લઈ ભારે હોબાળો મચી ગયો હતો. કોંગ્રેસ સમયના કારોબારી અધ્યક્ષ રાકેશ રાય દ્વારા સમય મર્યાદા પહેલા સમિતિની રચના સામે વિરોધ દર્શાવવામાં આવ્યો હતો.